OpenLLM-France/wikimedia huggingface dataset:
# Natàlia Strúnnikova

Natàlia Strúnnikova (Lesnoi, 14 de març de 1964) és una nedadora russa, ja retirada, especialista en estil lliure, que va competir sota bandera de la Unió Soviètica durant la dècada de 1970.
El 1980 va prendre part en els Jocs Olímpics d'Estiu de Moscou on va disputar quatre proves del programa de natació. Fent equip amb Ielena Kruglova, Elvira Vassilkova i Alla Grishchenkova guanyà la medalla de bronze en els 4x100 metres estils. En les altres proves destaquen una cinquena i sisena posició en els 100 i 200 metres lliures.
En el seu palmarès també destaca una medalla de plata en els 4x100 metres estils al Campionat d'Europa de natació de 1981. Als campionats nacionals soviètics destaquen quatre segones posicions.

## Referències

* 1 2 «Olympedia – Yelena Kruglova». [Consulta: 19 juliol 2021].
* ↑ «СТРУННИКОВА Наталья Геннадьевна | Российские спортсмены и специалисты | Спортивная Россия» (en rus). [Consulta: 19 juliol 2021].
# Cantó d'Autariba

El cantó d'Auterive és un cantó francès del departament de l'Alta Garona, a la regió d'Occitània. Està inclòs al districte de Muret, està format per 11 municipis i el cap cantonal és Autariba.

## Municipis

* Autariba
* Aurivalh
* Bèumont de Lesa
* La Bruguièra Dorçan
* Grepiac
* La Gràcia de Dieu
* Moressac
* Miramont
* Puègdanièl
* Venèrca
* Vernet

## Vegeu també

* Cantons de l'Alta Garona
# Stenogobius mekongensis

Stenogobius mekongensis és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 6,9 cm de longitud total.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Àsia: delta del riu Mekong al Vietnam.

## Observacions

És inofensiu per als humans.

## Referències

* ↑ Bleeker P., 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ Watson, R. E., 1991: A provisional review of the genus Stenogobius with descriptions of a new subgenus and thirteen new species. (Pisces: Teleostei: Gobiidae). Records of the Western Australian Museum v. 15 (núm. 3): 571-654.
* 1 2 3 4 FishBase (anglès)
* ↑ Watson, R.E., 1991. A provisional review of the genus Stenogobius with descriptions of a new subgenus and thirteen new species. (Pisces: Teleostei: Gobiidae). Rec. West. Aust. Mus. 15(3):627-710.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Trancoso

Trancoso és un municipi portuguès, situat al districte de Guarda, a la regió del Centre i a la subregió de Beira Interior Norte. L'any 2004 tenia 10.639 habitants. Es divideix en 29 freguesias. Limita al nord amb Penedono, al nord-est amb Mêda, a l'est amb Pinhel, al sud amb Celorico da Beira, a sud-oest amb Fornos de Algodres, a l'oest amb Aguiar da Beira i al nord-oest amb Sernancelhe.

## Població

Població del concelho de Trancoso (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 10.349 | 13.910 | 17.966 | 17.602 | 18.224 | 13.099 | 11.484 | 10.889 | 10.639 |

## Fregesies

* Aldeia Nova
* Carnicães
* Castanheira
* Cogula
* Cótimos
* Feital
* Fiães
* Freches
* Granja
* Guilheiro
* Moimentinha
* Moreira de Rei
* Palhais
* Póvoa do Concelho
* Reboleiro
* Rio de Mel
* Santa Maria (Trancoso)
* São Pedro (Trancoso)
* Sebadelhe da Serra
* Souto Maior
* Tamanhos
* Terrenho
* Torre do Terrenho
* Torres
* Valdujo
* Vale do Seixo
* Vila Franca das Naves
* Vila Garcia
* Vilares

## Enllaços externs

* Portal de Trancoso Arxivat 2006-06-21 a Wayback Machine.
* Web Municipal
* Trancoso medieval Arxivat 2008-06-20 a Wayback Machine.
# Eleccions al Parlament d'Andalusia de 1982

Les Eleccions al Parlament d'Andalusia de 1982 se celebraren el 23 de maig. Amb un cens de 4.342.408 electors, els votants foren 2.874.121 (66,2%) i 1.468.287 les abstencions (33,8%). El PSOE guanyà novament per majoria absoluta, i aconseguí el nomenament del seu candidat, Rafael Escuredo, com a president de la Junta, tot i que dimitiria dos anys després per a deixar la presidència en mans de José Rodríguez de la Borbolla
Eleccions al Parlament d'Andalusia, 1982 → :
| Partit | Vots | % | Escons |
| PSOE | 1.496.475 | 52,1 | 66 |
| Aliança Popular | 484.480 | 16,9 | 17 |
| UCD | 371.138 | 12,9 | 15 |
| PCA-PCE | 243.781 | 9,5 | 8 |
| PSA | 153.713 | 5,4 | 3 |
| Fuerza Nueva | 34.742 | 1,2 | |
| PST | 14.460 | 0,5 | |
| UCE | 8.121 | 0,29 | |
| PCOE | 7.891 | 0,27 | |
| Moviment Comunista d'Andalusia | 6.681 | 0,24 | |
| Falange Española de las JONS | 3.589 | 0,13 | |
| PCE (ml) | 3.587 | 0,13 | |
| MFE | 3.163 | 0,11 | |
| Candidatura Granadina de Trabajadores | 1.428 | 0,09 | |
| Sindicalistas Independientes | 1.275 | 0,04 | |
| Partido Socialista | 949 | 0,03 | |
| LCR | 895 | 0,03 | |
| Solidaridad Popular Andaluza | 490 | 0,02 | |
| OCE-BR | 10 | 0,00 | |
A part, es comptabilitzaren 9.327 (0,3%) vots en blanc.

## Partits

Solidaridad Popular Andaluza (SPA) fou un partit polític de caràcter independent fundat a Jaén, que es va presentar a les eleccions al Parlament d'Andalusia de 1982, on només va obtenir 490 vots (0,02%).

## Diputats electes

* Rafael Escuredo (PSOE)
* José Rodríguez de la Borbolla (PSOE)
* Antonio Hernández Mancha (AP)
* Miguel Arias Cañete (AP)
* Felipe Alcaraz (PCE)
* Julio Anguita (PCE)
* Luis Uruñuela (PSA)
* Pedro Pacheco (PSA)

## Enllaços externs

* Resultat de les eleccions autonòmiques de 1982 Arxivat 2012-06-30 a Wayback Machine.
# Arieu

Arieu (segle V aC - segle IV aC) (en llatí Ariaeus, en grec antic Αριαι̂ος), també Arideu (Aridaeus, Αριδαι̂ος) fou un militar persa, que era lloctinent de Cir el jove, amb el comandament de les forces anomenades barbares (asiàtiques), que a la batalla de Cunaxa el 401 aC va dirigir l'ala esquerra de l'exèrcit rebel. En aquesta batalla va ser ferit i va haver de deixar el camp.
Després de la mort de Cir els grecs li van oferir col·locar-lo al tron persa però ho va rebutjar. Va acompanyar als deu mil però al cap d'un temps va acceptar les ofertes d'Artaxerxes I de Pèrsia Longimanus, (464 aC-424 aC) i va abandonar als grecs i va participar en la traïció de Tisafernes en la que els principals generals grecs, incloent el cap Clearc, van caure en mans dels perses. Sembla que llavors Arieu va rebre el govern d'una regió que podria ser Frígia.
Podria ser el mateix Arieu al que Titraustes, cap de la guàrdia reial, va encarregar assassinar Tisafernes, per ordre del rei (396 aC). El 395 aC apareix revoltat contra Artaxerxes, i rebent als paflagonis dirigits per Espitridates (Spithidrates) que havien desertat del camp espartà.

## Notes

* ↑ això voldria dir que era de sang reial, però com ell mateix va dir "hi ha molts perses de més alt rang que no permetrien que m'assegués al tron", com explica Xenofont

## Referències

* ↑ Ariaeus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 283
# Serguei Sukhorútxenkov

Serguei Nikolàievitx Sukhorútxenkov (Сергей Николаевич Сухорученков) (Briansk, 10 d'agost de 1956) va ser un ciclista rus que competí representant la Unió Soviètica.
Medalla d'or a la prova en ruta als Jocs Olímpics d'estiu de Moscou de 1980, també va guanyar dos cops el Tour de l'Avenir i la Cursa de la Pau. La majoria de la seva carrera la va córrer com a amateur, i només va passar al professionalisme el 1989.
És el pare de la també ciclista Olga Zabelínskaia.

## Palmarès

* 1978
** Campió de l'URSS en ruta (Volta a l'URSS)
** 1r al Tour de l'Avenir i vencedor de 3 etapes
** 1r a la Volta a Cuba i vencedor de 2 etapes
** Vencedor d'una etapa a la Milk Race
* 1979
** 1r al Tour de l'Avenir i vencedor d'una etapa
** 1r a la Cursa de la Pau i vencedor de 2 etapes
** 1r al Giro de les Regions i vencedor d'una etapa
* 1980
** Medalla d'or als Jocs Olímpics de Moscou en Ruta individual
** Vencedor de 2 etapes al Tour de l'Avenir
** Vencedor d'una etapa a la Milk Race
** Vencedor d'una etapa al Giro de les Regions
* 1981
** 1r al Giro de les Regions i vencedor de 2 etapes
** Vencedor d'una etapa a la Cursa de la Pau
** Vencedor d'una etapa a la Volta a Luxemburg
* 1982
** Vencedor d'una etapa al Gran Premi Guillem Tell
** Vencedor d'una etapa al Circuit de La Sarthe
* 1984
** 1r a la Cursa de la Pau i vencedor d'una etapa
* 1981
** 1r al Volta a Xile i vencedor d'una etapa

### Resultats a la Volta a Espanya

* 1986. 70è de la classificació general
* 1989. 69è de la classificació general

### Resultats al Giro d'Itàlia

* 1989. 54è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cantó de Sent Gaudenç

El cantó de Sent Gaudenç és un cantó francès del departament de l'Alta Garona, a la regió d'Occitània. Està inclòs al districte de Sent Gaudenç, està format per 21 municipis i el cap cantonal n'és la sotsprefectura de Sent Gaudenç.

## Municipis

* Sent Gaudenç
* Vilanava d'Arribèra
* Era Barta d'Arribèra
* Valentina
* Miramont de Comenge
* Era Barta d'Inard
* Era Andòrta
* Puntís d'Inard
* Estanhcarbon
* Sent Marcèth
* Lòdas
* Sauç e Pomareda
* Sent Inhan
* Larcan
* Eth Savartés
* Regadas
* Laloret e era Fitau
* Aspreth e eth Sarrat
* Eth Espitau
* Riucasèr
* Lieoux

## Vegeu també

* Cantons de l'Alta Garona
# Hamilton (Indiana)

Hamilton és una població dels Estats Units a l'estat d'Indiana. Segons el cens del 2000 tenia 1.233 habitants.

## Demografia

Segons el cens del 2000, Hamilton tenia 1.233 habitants, 517 habitatges, i 348 famílies. La densitat de població era de 286,8 habitants/km².
Dels 517 habitatges en un 28,6% hi vivien nens de menys de 18 anys, en un 52,6% hi vivien parelles casades, en un 9,7% dones solteres, i en un 32,5% no eren unitats familiars. En el 26,9% dels habitatges hi vivien persones soles el 13,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,85.
Per edats la població es repartia de la següent manera: un 23,9% tenia menys de 18 anys, un 7,5% entre 18 i 24, un 28,5% entre 25 i 44, un 25,1% de 45 a 60 i un 15% 65 anys o més.
L'edat mediana era de 39 anys. Per cada 100 dones de 18 o més anys hi havia 86,9 homes.
La renda mediana per habitatge era de 40.391$ i la renda mediana per família de 47.917$. Els homes tenien una renda mediana de 36.346$ mentre que les dones 22.219$. La renda per capita de la població era de 19.834$. Entorn del 6,2% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hamilton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 5 agost 2010].
* ↑ «Geographic Comparison Table- Hamilton». American Fact Finder. Oficina del Cens dels Estats Units, 12-01-2010.
# Crocidura quasielongata

Crocidura quasielongata és una espècie de mamífer eulipotifle de la família de les musaranyes (Soricidae). És endèmica de l'illa indonèsia de Sulawesi, on viu a altituds d'entre 200 i 1.800 msnm. L'holotip tenia una llargada de cap a gropa de 215 mm, la cua de 126 mm, les potes posteriors de 22 mm i les orelles d'11 mm. Pesava 16 g. Té el pelatge dorsal de color gris marronós i el ventral argentat. El seu nom específic, quasielongata, es refereix a la seva semblança amb el seu congènere C. elongata. Com que fou descoberta fa poc, l'estat de conservació d'aquesta espècie encara no ha estat avaluat formalment.

## Referències

* 1 2 Esselstyn et al., 2021, p. 36.
* ↑ Esselstyn et al., 2021, p. 35.
* ↑ Esselstyn et al., 2021, p. 36 i 37.

## Bibliografia

* Esselstyn, J. A.; Achmadi, A. S.; Handika, H.; Swanson, M. T.; Giarla, T. C.; Rowe, K. C. «Fourteen new, endemic species of shrew (genus Crocidura) from Sulawesi reveal a spectacular island radiation» (en anglès). Bulletin of the American Museum of Natural History, 454, 2021, pàg. 1-109. DOI: 10.1206/0003-0090.454.1.1.
# Gmina Cewice

Cewice és un gmina (districte administratiu) rural al voivodat de Pomerània, al comtat de Lębork, al nord de Polònia. La capital és Cewice,que està aproximadament a 13 km al sud de Lębork i a 59 km a l'est de la capitald e la regió, Gdańsk. El gmina ocupa una àrea de 187 km² i el 2006, la seva població total era de 6.891 habitants. Gmina Cewice té frontera amb el poble de Lębork i amb els gmines de Czarna Dąbrówka, Łęczyce, Linia, Nowa Wieś Lęborska, Potęgowo i Sierakowice.
# Elysian

Elysian és una població dels Estats Units a l'estat de Minnesota. Segons el cens del 2000 tenia 486 habitants.

## Demografia

Segons el cens del 2000, Elysian tenia 486 habitants, 204 habitatges, i 127 famílies. La densitat de població era de 213,2 habitants per km².
Dels 204 habitatges en un 27,9% hi vivien nens de menys de 18 anys, en un 53,9% hi vivien parelles casades, en un 5,4% dones solteres, i en un 37,3% no eren unitats familiars. En el 29,9% dels habitatges hi vivien persones soles el 15,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,7% tenia menys de 18 anys, un 8% entre 18 i 24, un 29,4% entre 25 i 44, un 23,7% de 45 a 60 i un 15,2% 65 anys o més.
L'edat mediana era de 38 anys. Per cada 100 dones de 18 o més anys hi havia 92,2 homes.
La renda mediana per habitatge era de 37.750 $ i la renda mediana per família de 47.778 $. Els homes tenien una renda mediana de 31.359 $ mentre que les dones 22.303 $. La renda per capita de la població era de 15.815 $. Entorn del 5% de les famílies i el 7,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elysian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 7 agost 2010].
* ↑ «Geographic Comparison Table- Elysian». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Apol·lodor d'Esmirna

Apol·lodor d'Esmirna (en grec Ἀπολλόδωρος) va ser un poeta epigramàtic grec del temps d'August i Tiberi (finals del segle I aC i començaments del segle i) originari de la ciutat d'Esmirna. Trenta epigrames seus són a l'Antologia grega.

## Referències

* ↑ Smith, William (ed.). Dictionary of Greek and Roman Biography and Mythology (en anglès). C.C. Little and J. Brown, 1850, p.234.
# Nadejda Xuvaieva-Olkhova

Nadejda Xuvaieva-Olkhova (Barnaül, 9 de setembre de 1952) és una exjugadora de bàsquet russa que va competir sota bandera soviètica durant les dècades de 1970 i 1980.
El 1976 va prendre part en els Jocs Olímpics de Mont-real, on guanyà la medalla d'or en la competició de bàsquet. Quatre anys més tard, als Jocs de Moscou, revalidà la medalla d'or. En el seu palmarès també destaquen dues medalles d'or al Campionat del Món de bàsquet (1975 i 1983) i sis d'or al Campionat d'Europa de bàsquet (1974, 1976, 1978, 1980, 1981 i 1983).

## Referències

* ↑ «Nadezhda Shuvayeva Olympic Results». sports-reference.com. Arxivat de l'original el 18 d’abril 2020. [Consulta: 13 setembre 2019].
# Districte de Thonon-les-Bains

El Districte de Thonon-les-Bains és un dels districtes del departament de l'Alta Savoia, a la regió d'Alvèrnia-Roine-Alps. Té 7 cantons, 68 municipis i té com a cap la sotsprefectura de Thonon-les-Bains.

## Cantons

* cantó d'Abondance
* cantó de Le Biot
* cantó de Boëge
* cantó de Douvaine
* cantó d'Évian-les-Bains
* cantó de Thonon-les-Bains-Est
* cantó de Thonon-les-Bains-Oest

## Vegeu també

* Cantons de l'Alta Savoia
# Geneva (Indiana)

Geneva és una població dels Estats Units a l'estat d'Indiana. Segons el cens del 2000 tenia 1.368 habitants.

## Demografia

Segons el cens del 2000, Geneva tenia 1.368 habitants, 584 habitatges, i 369 famílies. La densitat de població era de 459,3 habitants/km².
Dels 584 habitatges en un 29,6% hi vivien nens de menys de 18 anys, en un 50,2% hi vivien parelles casades, en un 9,8% dones solteres, i en un 36,8% no eren unitats familiars. En el 30,8% dels habitatges hi vivien persones soles el 15,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,96.
Per edats la població es repartia de la següent manera: un 24,7% tenia menys de 18 anys, un 10,2% entre 18 i 24, un 26,6% entre 25 i 44, un 23,8% de 45 a 60 i un 14,8% 65 anys o més.
L'edat mediana era de 36 anys. Per cada 100 dones de 18 o més anys hi havia 88,6 homes.
La renda mediana per habitatge era de 33.942$ i la renda mediana per família de 41.645$. Els homes tenien una renda mediana de 31.895$ mentre que les dones 21.552$. La renda per capita de la població era de 16.435$. Entorn del 9,5% de les famílies i l'11,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Geneva». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 5 agost 2010].
* ↑ «Geographic Comparison Table- Geneva». American Fact Finder. Oficina del Cens dels Estats Units, 12-01-2010.
# Stenogobius squamosus

Stenogobius squamosus és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 7,4 cm de longitud total i les femelles 7,9.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Oceania: Illes Marqueses.

## Observacions

És inofensiu per als humans.

## Referències

* ↑ Bleeker P., 1874. Esquisse d'un système naturel des Gobioïdes. Arch. Neerl. Sci. Nat., Haarlem v. 9. 289-331.
* ↑ BioLib (anglès)
* ↑ Watson, R. E., 1991: A provisional review of the genus Stenogobius with descriptions of a new subgenus and thirteen new species. (Pisces: Teleostei: Gobiidae). Records of the Western Australian Museum v. 15 (núm. 3): 571-654.
* 1 2 3 4 FishBase (anglès)
* ↑ Watson, R.E., 1991. A provisional review of the genus Stenogobius with descriptions of a new subgenus and thirteen new species. (Pisces: Teleostei: Gobiidae). Rec. West. Aust. Mus. 15(3):627-710.
* ↑ Keith, P., Vigneux, E. i Marquet, G., 2002. Atlas des poissons et des crustacés d'eau douce de Polynésie Française. Muséum national d'Histoire naturelle, París. Patrimoines Naturels, 55: 175p.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Mealhada

Mealhada és un municipi i una ciutat de Portugal (portuguès:cidade e municipio), situat al districte d'Aveiro, a la regió del Centre, a la subregió de Baixo Mondego / Regiao de Coimbra i zona vinicula de Bairrada. L'any 2004 tenia 21.500 habitants. Limita al nord amb Anadia, a l'est amb Mortágua, al sud-est amb Penacova, al sud-est i sud amb Coïmbra i a l'oest amb Cantanhede.

## Població

Població del concelho de Mealhada (1801 – 2004) :
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 2326 | 7102 | 9915 | 13869 | 17478 | 19305 | 18272 | 20751 | 21500 |

## Freguesies

* Barcouço
* Casal Comba
* Luso (estatut de vila)
* Mealhada (estatut de Ciutat); Ventosa do Bairro i Antes
* Pampilhosa (estatut de vila)
* Vacariça
* Ventosa do Bairro

## Enllaços externs

* Web Municipal
# Pleura

Composició i pH normal del líquid pleural :
| Volum | 0,13 ± 0,06 ml/kg |
| Cèl·lules Mesotelials Macròfags Limfòcits C4/C8 | 1.000-5.000 0-2% 64-80% 18-36% 0,5-1% |
| Proteïnes | 1-2 g/dl |
| LDH | <50% del valor del plasma |
| pH | 7,37-7,45 |
La pleura és una membrana serosa d'origen mesodèrmic que recobreix ambdós pulmons, el mediastí, el diafragma i la part interna de la caixa toràcica. La pleura parietal és la part externa, en contacte amb la caixa toràcica mentre que la pleura visceral és la part interna, en contacte amb els pulmons.
La cavitat pleural és un espai virtual entre la pleura parietal i la pleura visceral. Posseeix una capa de líquid gairebé capil·lar. El volum normal de líquid pleural contingut en aquesta cavitat és de 0,1 a 0,2 ml

## Malalties de la pleura

Són inflamacions amb presència de líquid o de pus entre les dues membranes (pleuritis). La curació es realitza generalment a costa de sinèquies d'ambdues fulles de la pleura. A vegades, únicament permet la curació completa una exèresi quirúrgica de la pleura malalta.

### Càncer pleural

En la majoria dels casos es tracta d'un mesotelioma, que se sospita per l'aparició d'un vessament líquid. El diagnòstic de certesa s'obté per la biòpsia.

### Altres afeccions pleurals

* Cissuritis, inflamació pleural de les cissures pulmonars.
* Sinèquies pleurals, que són adherències cicatricials de les fulles de la pleura que segueixen a les malalties pleurals.
* Calcificacions pleurals, que són -a vegades- també seqüeles de pleuresia.
Viccionari